Ροδάκινο τουρσί με χαμομήλι
Κάνουμε το ροδάκινο τουρσί, το αρωματίζουμε με χαμομήλι κι έχουμε ένα ωραίο συνοδευτικό για να νοστιμίσουμε αλλαντικά και φρέσκα λευκά τυριά, σαλάτες και ψητά κρεατικά.
10 ροδάκινα ώριμα, αλλά σφιχτόσαρκα, ξεφλουδισμένα και  κομμένα σε λεπτές κυδωνάτες φέτες , 2 κουτ. σούπας ξερό χαμομήλι , 1 ξυλάκι κανέλα , 1 κουτ. γλυκού κόκκοι μπαχάρι , 400 ml μηλόξιδο , 200 ml νερό , 350 γρ. ζάχαρη
Για το ροδάκινο τουρσί με χαμομήλι, σε μια κατσαρόλα βάζουμε όλα τα υλικά εκτός από τα ροδάκινα και ζεσταίνουμε σε δυνατή φωτιά μέχρι να πάρουν μία βράση.Παράλληλα, έχουμε έτοιμα μερικά μέτριου  μεγέθους γυάλινα αποστειρωμένα βάζα, τόσα ώστε να χωρέσουν ακριβώς τα κομμάτια ροδάκινου.Μοιράζουμε τα ροδάκινα στα βάζα και, μόλις το υγρό στην κατσαρόλα πάρει βράση, τραβάμε από τη φωτιά και απογεμίζουμε τα βάζα μέχρι επάνω, χωρίς να το σουρώσουμε.Τα ροδάκινα πρέπει να είναι εντελώς καλυμμένα με το υγρό.Αν χρειαστεί, τα πιέζουμε προσεκτικά με ένα κουτάλι για να βυθιστούν καλά.Κλείνουμε τα βάζα, αφήνουμε το τουρσί να κρυώσει εντελώς και φυλάσσουμε σε μέρος σκοτεινό και δροσερό.Το ροδάκινο τουρσί με χαμομήλι, είναι έτοιμο μετά από 3-4 ημέρες.
Ζάχαρη,Ροδάκινο